google/wiki40b huggingface dataset:
Šimonių Švč. Mergelės Marijos Ėmimo į dangų bažnyčia

Istorija

1669 m. nurodyta Šimonių koplyčia. 1671 m. rugpjūčio 15 d. vyskupas Mikalojus Steponas Pacas konsekravo pastatytą bažnyčią, dovanojo Švč. Mergelės Marijos Ėmimo į dangų paveikslą, arnotą, sidabrinę taurę. Nuo to laiko Šimonis ėmė lankyti maldininkai (užregistruota ypatingų pagijimų). 1700 m. pradėtos rašyti metrikų knygos.
1744 m. Šimonys buvo Kupiškio parapijos filija. Kunigo K. Sveitkauskio rūpesčiu 1775–1779 m. senosios vietoje pastatyta nauja aštuoniakampė bažnyčia. Bažnyčioje įrengti 3 altoriai. Klebonas Vladislovas Bareika (Šimonyse klebonavo 30 metų) 1800 m. padidino bažnyčią, pastatė varpinę (įkelti 4 varpai). XIX a. pradžioje veikė parapinė mokykla. 1802 m. Šimonyse kunigavo poetas Antanas Strazdas. Apkaltintas sukilėlių palaikymu, 1864 m. suimtas filialistas Silvestras Kuprevičius. Kunigas Antanas Pauliukas 1910 m. įsteigė Lietuvių katalikų blaivybės draugijos skyrių. Pirmojo pasaulinio karo metu, 1915 m. bažnyčia ir klebonija sudegė, varpinė išsprogdinta, 2 varpai išvežti į Rusiją, kiti 2 išsilydė.
1915–1920 m. pamaldos laikytos mokyklos salėje. Klebono J. Norvilos rūpesčiu 1920 m. pastatyta dabartinė medinė bažnyčia. 1921 m. įrengti iš Troškūnų atvežti vargonai. 1928–1932 m. klebono Jurgio Martinaičio iniciatyva išdažytas bažnyčios vidus, įrengti 3 altoriai. Įsigyti 2 varpai pakabinti laikinoje stoginėje, vėliau pastatyta varpinė. Įrengtos gipsinės Kryžiaus kelio stotys. Klebonas J. Martinaitis pastatė parapijos salę, Dievo Motinos statulą šventoriuje, nupirko 10 dūdų orkestrui, 1939 m. savo lėšomis pastatė altariją (čia jis 1946 m. mirė). 1944 m. apdaužytas bažnyčios stogas, išmušti langai. Vėliau suremontuota.

Architektūra

Bažnyčia stačiakampio plano, vienabokštė, su bokšteliu ir trisiene apside. Vidus 3 navų, turi 3 altorius. Šventoriaus tvora akmenų mūro.
Tarptautinis prognozės indeksas

Tarptautinis prognozės indeksas (angl. International prognostic index, IPI) yra išvestinis parametras, naudojamas numatyti ne Hodžkino limfomos prognozei ir nustatyti orientacinį paciento išgyvenamumą esant konkrečiai situacijai.
Močėnai

Istorija

XX a. pr. buvo okolica. Valdas turėjo Baginavičiai, Boreišiai, Beinaravičiai, Citavičiai, Kolnickiai, Liaudanskai, Sipavičiai, Staškevičiai, Jasudavičiai.
Henrikas Vancevičius

Biografija

1943 m. baigė Kauno „Aušros“ gimnaziją. 1943–1947 m. Kauno jaunojo žiūrovo, 1947–1948 m. Kauno dramos teatro aktorius. 1948 m. baigė šio teatro vaidybos studiją. 1948–1953 m. studijavo Lunačiarskio teatro meno institute (Maskva), režisūros specialybę. 1953–1959 m. Kauno muzikinio dramos, 1959–1966 m. Kauno dramos teatro vyriausiasis režisierius. Nuo 1966 m. gyveno Vilniuje. 1966–1989 m. LSSR valstybinio akademinio dramos teatro vyriausiasis režisierius. 
Kūrė spektaklius kituose Lietuvos teatruose, nuo 1969 m. dėstė LSSR konservatorijoje; 1985 m. docentas. Daug dėmesio skyrė lietuviškai dramaturgijai. Vaidino kino filme „Žingsniai naktį“ (1962 m., rež. Raimondas Vabalas).
Žmona – aktorė Aldona Kupstaitė-Vancevičienė (1925–1995). Palaidotas Antakalnio kapinėse.
Pietų Orknio salos

Pietų Orknio salos (angl. South Orkney Islands, isp. Islas Orcadas del Sur) – salų grupė Antarktyje, Atlanto vandenyno pietuose. Plotas 620 km². Sudaro keturios pagrindinės salos – Karūnacijos, Lauri, Pauelo, Sainio – bei keletas mažesnių salelių. Aukštis iki 1266 m Nivėjos k. (Karūnacijos saloje). Beveik visas salų paviršius padengtas ledu. Klimatas vėsus, drėgnas ir vėjuotas. Vasarą temperatūra pakyla iki vidutiniškai 2 °C, žiemą nukrenta iki -10 °C.
Pietų Orknio salos įtrauktos į Britų Antaktidos teritoriją. Į jas taip pat pretenduoja Argentina.
Salas 1812 m. atrado amerikiečiai ruonių medžiotojai Nathaniel Brown Palmer ir George Powell. 1823 m. James Weddell salas pavadino Pietų Orknio vardu.
Pietų Orknio salose yra dvi tyrimų stotys: Argentinos Orkadaso bazė Lauri saloje ir JK Sainio salos bazė.
Spontaninis spinduliavimas

Spontaninis spinduliavimas arba savaiminis spinduliavimas stebimas, kai sužadintoje būsenoje pabuvusi dalelė pati (savaime) pereina į pagrindinę būseną ir išspinduliuoja fotoną. Spontaninis spinduliavimas yra plačiai taikomas reiškinys - juo paremtas lazerio, CRT ir plazminių televizorių bei monitorių veikimas.
Janas Borukovskis

Biografija

Lenkijos bajorų Borukovskių giminės atstovas, herbo „Junosza“ savininkas.
Kaip karaliaus sekretorius Janas Borukovskis dalyvavo Liublino seime 1569 metais, kur dalyvavo unijos akto pasirašyme ir prisijungimo prie Lenkijos Palenkę, Voluinę ir Kijevo vaivadiją.
1569–1570 metais jis užėmė liustratoiaus pareigybę karaliaus dvaro žemių Mazovijoje.
1578 metais Janas Borukovskis gavo Karūnos pakanclerio pareigybę, o 1583 metais tapo Peremyšlio vyskupu.
1964 m. Formulės 1 sezonas

Čempionato apžvalga

Viso sezono metu tarpusavyje konkuravo trys britai - John Surtees, Graham Hill ir Jim Clark. Pirmieji du pelnė po dvi pergales, o Clark - tris. Sezono nugalėtojas išaiškėjo paskutinėse lenktynėse Meksikoje. Iki tol sezone lyderiavęs Graham Hill finišavo tik 11-tas, o John Surtees praleido į antrąją vietą jo komandos draugas Lorenzo Bandini. To užteko, kad čempionu taptų britas John Surtees - tai buvo vienintelė jo čempionato pergalė karjeroje.
Tarp konstruktorių nugalėjo italų Scuderia Ferrari ekipa, antroje vietoje likusią BRM aplenkusi 3 taškais.
Vokietijos GP debiutavo Honda ekipa. Lenktynėse jos automobilis nefinišavo dėl avarijos.
Marselis

Istorija

Marselį 800 m. pr. m. e. įkūrė graikai kaip Masaliją (gr. Μασσαλία = Massalia). Vėlesniais laikais Marselis priklausė keltams, romėnams.

Futbolas

Miestą garsina Olympique de Marseille klubas.
1938 m. Marselyje vyko III pasaulio futbolo čempionatas, 1960 m. – I Europos futbolo čempionatas, 1984 m. – VII Europos futbolo čempionatas, o 1998 m. – XVI pasaulio futbolo čempionatas.
Edvardas Antanas Vaitkus

Biografija

Rietave baigė 7 klases. 1951 m. įstojo į Klaipėdos mokytojų seminariją, 1955 m. baigė Kauno pedagoginėje mokykloje įgijo pradinės mokyklos mokytojo specialybę. 1961 m. Vilniaus universiteto Istorijos-filosofijos fakultete baigė lietuvių kalbą ir literatūrą.
Baigęs studijas mokytojavo Trakų internatinėje sporto mokykloje. Dirbo Lietuvos „Žinijos“ draugijoje, 1972–1975 m. Valstybinio televizijos ir radijo komiteto Televizijos literatūrinių laidų vyresnysis redaktorius,, 1975–1980 m. leidinių „Buitis“, „Darbas ir poilsis“, „Statyba ir architektūra“ redakcijų darbuotojas, 1980–1988 m. leidyklos „Vaga“ redaktorius, 1988–1992 m. biuletenio „Naujos knygos“ vyr. redaktorius, 1992 m. savaitraščio „Pozicija“ stilistas, 1992–1994 m. „Savininkas“ vyr. redaktorius, 1996–1997 m. žurnalo „Švietimo naujovės“ vyr. redaktorius, nuo 1997 m. – vyriausiojo redaktoriaus pavaduotojas.  Žurnalistikoje praleido daugiau kaip 30 metų.
Nuo 1972 m. Lietuvos žurnalistų sąjungos, nuo 1997 m. – Lietuvos rašytojų sąjungos narys.
Išvertė keletą rusų autorių knygų, sukūrė tekstų dainoms.
Antvardė

Etimologija

Spėjama upėvardžio ant-vardė kilmė yra „ančių vardo upė“, nors neatmestina, kad ant- gali būti priešdėlis (tokiu atveju nuo „ant vardo“).
Algirdas Dausa

Algirdas Dausa (1940 m. gruodžio 11 d. Vilniuje – 2017 m. balandžio 7 d.) – Lietuvos kino režisierius.

Biografija

1965 m. baigė Kinematografijos institutą Maskvoje. Sukūrė dokumentinių, vaidybinių filmų, kino žurnalo „Lietuvos kronika“ pirmąjį filmą „Vilniaus vizija“ (2002 m.). Žymiausias filmas – „Jausmai“, pagal rež. V. Žalakevičiaus scenarijų, TSRS, išskyrus Lietuvą, draustas rodyti. Filmas raiškios meninės formos, būdingi filosofijos apibendrinimai.
Laperūzo sąsiauris

Laperūzo sąsiauris (rus. Пролив Лаперуза), Sojos sąsiauris (jap. 宗谷海峡 = Sōya Kaikyō) – sąsiauris Tolimuosiuose Rytuose, skiriantis Sachalino salą (Rusija) ir Hokaido salą (Japonija). Sujungia Japonijos ir Ochotsko jūras. Ilgis 101 km, plotis siauriausioje vietoje 43 km. Gylis iki 118 m. Žiemą dengiamas ledo.
Sąsiauryje yra nedidelė Pavojaus sala su švyturiu (netoli Kriliono kyšulio). Japonijos pusėje yra Vakanajaus uostamiestis.
Pavadintas 1787 m. sąsiauriu praplaukusio prancūzų keliautojo Žano Fransua Laperūzo garbei.
Darvino apdovanojimas

Istorija

Darvino apdovanojimų interneto svetainėje nuo 1993 m. yra kaupiamas absurdiškų mirčių archyvas. Šios svetainės lankytojai balsuoja ištisus metus, o metų pabaigoje paaiškėja nugalėtojas, kuris dažniausiai jau nebegali atsiimti premijos. Visas istorijas stengiamasi patvirtinti, naudojantis patikimais žiniasklaidos šaltiniais, siekiant užtikrinti, kad apdovanojimai atitektų autentiškiems žmonėms ir įvykiams.

Įtaka

2006 m. "Sundance" kino festivalyje debiutavo filmas, kurio scenaristą Finn Taylor įkvėpė Darvino apdovanojimų interneto svetainėje aprašytos absurdiškų mirčių istorijos.

Nominuoti įvykiai

Vienas iš nominuotų ivykių: Los Andžele (JAV) esančios sektos vadovas buvo įsitikinęs, kad gali išmokti vaikščioti vandeniu. Kartą, besitreniruodamas vonioje, paslydo ant muilo gabalėlio ir užsimušė.
Kitas įvykis: Šokęs su guma (bungee jumping) vaikinas teisingai apskaičiavo gumos ilgį, bet užmiršo faktą, jog guma taip pat ir išsitempia.
TV1 HD

Istorija

Televizija įkurta 2003 m. balandžio 29 d. 2003–2005 m. TV1 transliavo tik Vilniuje, Klaipėdoje bei šių miestų apylinkėse. Nuo 2005 m. imta transliuoti Kaune.
Nuo 2018 m. gruodžio 1 d. televizija transliuojama HD raiška.
Keturios musės ant pilko aksomo

Turinys

Robertas, roko grupės būgnininkas, pastebi esąs sekamas paslaptingo vyriškio. Po keleto dienų jie susiduria apleistame teatre, tačiau spiriamas prisipažinti vyriškis teigia nesuprantąs apie ką Robertas kalba. Galiausiai įkarštyje vyriškis išsitraukia peilį, įvyksta grumtynės ir Robertas netyčia jį nužudo.
Šią sceną iš balkono stebi paslaptingas žmogus su kauke ir padaro kelias nusikaltimo nuotraukas. Netrukus Robertas gauna jas paštu, tačiau paaiškėja, kad paslaptingas šantažuotojas neketina kreiptis į policiją. Įbaugintas Robertas ima sapnuoti košmarus, o jo pažįstami ima mirti vienas po kito. Negana to, nusikaltimų įkalčiai netiesiogiai nurodo, kad visų šių mirčių kaltininkas yra Robertas.
Literatūros lankai

Literatūros lankai – Amerikos lietuvių literatūros žurnalas, nereguliariai ėjęs 1952–1959 m. Buenos Airėse.

Istorija

Žurnalas buvo rengiamas Baltimorėje ir Buenos Airėse. Išėjo 8 numeriai. Daugiausia bendradarbiavo pokario jaunosios kartos lietuvių literatai: poetai Jurgis Blekaitis, Kazys Bradūnas, Juozas Kėkštas, Leonas Lėtas, Antanas Maceina, Algimantas Mackus, Jonas Mekas, Henrikas Nagys, Alfonsas Nyka-Niliūnas, Henrikas Radauskas, Vladas Šlaitas, prozininkai Kazimieras Barėnas, Vytautas Steponas Janavičius, Marius Katiliškis, Julius Kaupas, Algirdas Landsbergis, kritikai Kazys Bradūnas, Juozas Girnius, Algirdas Julius Greimas, Julius Kaupas, Algirdas Landsbergis, Jonas Mekas, Henrikas Nagys. Išspausdinta recenzijų apie beveik visas to meto išeivių literatūros knygas.
Redagavo Kazys Bradūnas, Juozas Kėkštas.
Suosto valsčius

Suosto valsčius buvo šiaurės Lietuvoje. Centras – Suostas.
Sijinis tiltas

Sijinis tiltas – vienas paprasčiausių ir labiausiai paplitusių tiltų tipų.

Konstrukcija

Pagrindine jų laikančiąja konstrukcija yra lenkiamasis elementas (spragotinė sija). Jis gali būti vieno ar kelių tarpatramių. Daugiaatramių tiltų konstrukcijos gali būti karpytosios, nekarpytosios arba gembinės. Įtempių pasiskirstymas per skerspjūvio aukštį nulemia šio konstrukcijų tipo veiksmingumą. Lenkiamieji elementai perduoda atramoms iš esmės tik vertikaliąsias apkrovas. Šiems konstrukciniams elementams sunaudojama santykinai daugiausia medžiagų, tačiau jų gamyba, montavimas ir naudojimas laikomas pigiausiu.
Šiais laikais sijiniai tiltai statomi iš plieno, gelžbetonio arba iš abiejų medžiagų kartu. Rečiau sijiniai tiltai statomi iš geležies ir medienos.

Paskirtis

Sijiniai tiltai gali būti panaudoti itin plačiai. Jie tinka tiek pėstiesiems, tiek visų tipų autotransporto priemonėms, geležinkeliams tiesti.
Swieqi United FC

Istorija

Klubas įkurtas 2009 m. Žaidė žemesniųjų divizionų pirmenybėse. 
2017–2018 sezone kovojo Antrame divizione. Jame užėmė trečią vietą. Dėl patekimo į Pirmą divizioną kovojo pereinamosiose rungtynėse ir nugalėjo varžovus.
Saulius Balčiūnas

Biografija

S. Balčiūno individualios įmonės „Maranta“ savininkas.
Lietuvos liberalų sąjungos, Liberalų ir centro sąjungos narys, Biržų skyriaus vadovas. 1995–1997 m. ir 1997–2000 m. Biržų rajono savivaldybės tarybos narys.
Sutuoktinė Virginija, vaikai Mindaugas, Justina.
Lietuvis (laikraštis)

Istorija

Leido Lietuvių mokytojų sąjunga. Pirmasis lietuviškas mokyklų reikalams skirtas periodinis leidinys. Spausdino M. Kuktos spaustuvė Vilniuje. Išėjo 5 numeriai.
Daugiausia rašė švietimo ir mokyklų, lietuvybės išsaugojimo klausimais. Bendradarbiavo Stasys Jurgelevičius, V. Melnikas, A. Mikaitis ir kt.
Oficialus redaktorius Jonas Basanavičius, faktiškieji – Pranas Klimaitis ir Liudas Gira.
Čaitanja Mahaprabhu

Čaitanja Mahaprabhu (skr. चैतन्‍य महाप्रभु = Caitanya Mahāprabhu; 1486–1534 m.) – XVI amžiaus religinis reformatorius rytų Indijoje – ypatingai šiandieniniame Bangladeše ir Vakarų Bengalijos, Biharo, Džharkhando, Manipuro, Asamo ir Orisos valstijose.
Gaudija vaišnavai garbina Čaitanją Mahaprabhu kaip Krišnos pilną inkarnaciją.
Čaitanja Mahaprabhu išpopuliarino vaišnavų bhakti jogos mokyklą, kurios filosofija rėmėsi Bhagavata Purana ir Bhagavad Gita.
Čaitanja Mahaprabhu ypatingai garbino Krišnos formas, išpopuliarino Harė Krišna mantros giedojimą. ir sukūrė Siksastaka (aštuonias pasišventimo maldas) sankrito kalboje.
Čaitanjos Mahaprabhu pasekėjai, vadinami gaudija vaišnavais, laikė jį Krišnos avataru Radharani nuotaikoje, kuri buvo išpranašauta paskutiniuose Bhagavata Purana skyriuose.
Šri Čaitanjos Mahaprabhu gyvenimas yra aprašytas Caitanya Caritamrta šventraštyje, kuriame yra teigiama kad Čaitanja Mahaprabhu savo regėjimuose bendraudavo su Krišna ir patirdavo visus ekstatinės meilės Krišnai požymius.
Molukų jūra

Molukų jūra – tarpsalinė jūra Malajų salyne, priklauso Ramiojo vandenyno baseinui. Įsiterpusi tarp Sulavesio salos vakaruose, Halmaheros rytuose, Siau salos šiaurėje, Sulos salų pietuose. Šiaurėje pereina į Sulavesio jūrą, pietuose į Bandos jūrą. Jūra yra ties Molukų plokšte, todėl čia dažni žemės drebėjimai.
Jūros plotas 291 000 km². Didžiausias gylis siekia 4180 m. Vidutinė vandens temperatūra 27-28 °С. Druskingumas 34 ‰.
Vimerbis

Istorija

Miestelis žinomas nuo XIV a.
Airbus

Istorija

Airbus Indiustrie sukurta kaip Europos aviacijos firmų konsorciumas konkuruoti su JAV kompanijomis Boeing, McDonnell Douglas ir Lockheed. XX amžiaus septintajame dešimtmetyje Europos orlaivių gamintojai konkuravo tarpusavyje panašiai kaip ir amerikiečių milžiniškos kompanijos. Dešimtmečio viduryje Europos orlaivių kompanijos pradėjo parengtines derybas, siekamos bendradarbiauti tarpusavyje.
1967 m. rugsėjo mėn. Vokietijos, Prancūzijos ir Didžiosios Britanijos vyriausybės pasirašė Supratimo memorandumą (Memorandum of Understanding) kurti 300 vietų keleivinį lėktuvą Airbus A300.
Airbus Industrie formaliai buvo įkurta 1970 m., susitarus prancūzų kompanijai Sud-Aviation ir vokiečių konsorciumui Deutsche Airbus. Šią grupę 1971 metais papilė Ispanijos CASA.
1972 metais Airbus A300 atliko bandomąjį skrydį. Pirmasis pagamintas modelis, pavadintas Airbus A300B2, pradėtas naudoti 1974 m. Pradžioje konsorciumo veikla buvo nesėkminga, tačiau iki 1979 metų buvo pradėtas naudoti 81 vienas jo pagamintas orlaivis. 1981 metais pagamintas Airbus A320 užtikrino konsorciumui vietą tarp didžiųjų pasaulio orlaivių gamintojų. Įvairios oro linijų bendrovės pateikė daugiau nei 400 užsakymų pagaminti A320 (1972 m. buvo pateikta tik 15 užsakymų).
2000 m. DaimlerChrysler Aerospace (kilęs iš Deutsche Airbus), Aérospatiale-Matra (kilęs iš Sud-Aviation) ir CASA susijungė, suformuodamos Europos Aeronautikos gynybos ir kosmoso kompaniją (EADS). 2001 m. BAE Systems (kilęs iš British Aerospace) ir EADS suformavo Airbus Integrated Company tam, kad pagaminti naują Airbus A380, kuris taptų didžiausiu pasaulyje komerciniu keleiviniu reaktyviniu lėktuvu su 555 vietomis keleiviams iki 2007 metų pabaigos.
Pietų Sudano istorija

Pietų Sudano istorija – Afrikos valstybės Pietų Sudano teritorijoje gyvenusių tautų ir valstybių istorija nuo seniausių laikų iki dabarties.

Nepriklausomas Pietų Sudanas

2011 m. liepos 9 d. buvo oficialiai paskelbta Pietų Sudano Respublikos nepriklausomybė, ir Pietų Sudanas tapo 193-aja šalimi, įstojusia į Jungtines Tautas. Nepaisant pasiektų tarpusavio susitarimų, įtampa tarp dviejų Sudanų išlieka, ir pirmiausia koncentruojasi ties ginčytinu Abyei regionu bei naftos ištekliais.
Pietų Sudane tęsiasi įtampa tarp daugybės etinių grupių, kadangi viena iš jų, dinkai, yra de facto įsigalėję šalies valdžioje ir vienintelėje valdančioje šalies partijoje - SPLA. Greta jos veikia dar bent 6 ginkluotos grupuotės, irgi paremtos etniniu pagrindu: kitos stiprios etninės grupės, kurios kovoja dėl valdžios yra nuerai, šilukai, murliai ir kt. Jų atžvilgiu SPLA vykdo žudynes, kankinimus, prievartauja moteris, užpuldinėja kaimus ir vagia gyvulius. CŽV ataskaita 2010 m. teigia, kad Pietų Sudanas yra viena iš pasaulio vietų, kur tikėtina, jog per 5 metus įvyks masinės žudynės ar genocidas.
Independence

Istorija

Laivas 2014 m. pastatytas Pietų Korėjoje, „Hyundai Heavy Industries Co., Ltd“ laivų statykloje. Tai pirmasis pasaulyje naujai pastatytas LNG-FSRU tipo laivas, kiti panašūs, seniau statyti laivai tėra perdaryti tanklaiviai.
2014 m. vasario 19 d. Ulsano uoste esančioje laivų statykloje įvyko oficiali Lietuvai skirto SGD laivo-saugyklos vardo „Independence“ (liet. nepriklausomybė) suteikimo ceremonija, kurioje dalyvavo Lietuvos Prezidentė Dalia Grybauskaitė. Jai įteiktas pirmasis 1350 kartų mažesnis SGD laivo modelis (mastelis 1:1350), detaliai išlietas iš metalo. Iš viso pagaminta 200 tokių laivo modelių, kurie bus dovanojami prie Lietuvos SGD terminalo projekto įgyvendinimo svariai prisidėjusiems asmenims ir įstaigoms.
Po laivo nuleidimo ant vandens pagal suplanuotą grafiką laivo statybos darbai buvo tęsiami statyklos doke ant vandens – montuojamos SGD talpyklos, mažieji mechaniniai įrenginiai, pagalbinės sistemos ir atliekami visų sistemų bandymai.
SGD laivas prisišvartavo Klaipėdos uoste prie Kiaulės Nugaros saloje įrengtų krantinių 2014 m. spalio 27 dienos ryte.

Laivo išperkamoji nuoma

Projektą įgyvendino Norvegijos įmonė „Hoegh LNG“. „Klaipėdos nafta“ jai už laivo-saugyklos išperkamąją nuomą 10 metų kasdien mokės maždaug po 116 tūkst. eurų (400 tūkst. litų). Per dešimtmetį tai sudarys apie 520 mln. eurų (1,8 mlrd. litų). Į šią sumą įskaičiuojama priežiūros, reikalingų detalių tiekimo, operavimo, laivo įgulos darbo kaina. Praėjus 10 metų laikotarpiui, „Klaipėdos nafta“ turės teisę išpirkti laivą.
Laivo kapitonu paskirtas Kurtas Nielsenas. Įgulos sudėtyje – 40 žmonių. Kapitonas, keli jo pavaduotojai ir inžinieriai yra norvegai, kiti – kroatai. Tikimasi per 10 metų laivo nuomos laiką užsieniečius specialistus pakeisti lietuviais. „Hiogh LNG“ tariasi su Klaipėdos universitetu, kad per nuomos laiką šis rengs terminalo specialistus.
Čihuahua (valstija)

Geografija

Ribojasi su Koahuila rytuose, su Durangu pietuose, su Sinaloa pietvakariuose, su Sonora vakaruose. Šiaurėje Čihuahua ribojasi su JAV (Naujosios Meksikos ir Teksaso valstijomis).
Vakarine valstijos dalimi driekiasi Vakarų Siera Madrės kalnai. Juose yra aukščiausia valstijos vieta – Cerro Mohinora kalnas (3300 m). Einant į rytus paviršius leidžiasi į Meksikos kalnyno šiaurinę dalį. Apie trečdalį Čihuahua ploto (rytinę dalį) užima dykumos. Vyrauja tropinis, daugiausia sausringas klimatas. Kalnų papėdėse temperatūra vasarą pakyla iki 40 °C, aukščiau kalnuose vasaros temperatūros siekia 25 °C, o žiemą gali nukristi iki -20 °C. Pr metus iškrenta 750–900 mm kritulių. Centriniame altiplane temperatūrų amplitudė labai didelė, oras vasarą įkaista virš 40 °C, o žiemą nukrenta iki -15 °C, dažnas sniegas. Metinis kritulių kiekis ~400 mm. Dykumoje temperatūros taip pat kontrastingos, o metinis kritulių kiekis retai viršija 250 mm.
Pagrindinė valstijos upė yra Bravo del Nortė, tekanti pasieniu su JAV. Per pačią valstiją teka jos intakas Končosas. Daugelis kitų Meksikos įlankos baseino upių nevandeningos, sausrų metu išdžiūsta. Čihuahua pietvakariuose prasideda keletas upių, priklausančių Ramiojo vandenyno baseinui (San Migelis, Sinaloa, Majas, Jaki baseino upės).
Rusijos Federacijos miškų kodeksas

Rusijos Federacijos miškų kodeksas (RF MK; rus. Лесной кодекс Российской Федерации, ЛК РФ) – kodifikuotas Rusijos norminis teisės aktas (federalinis įstatymas), pagrindinis Rusija miškų teisės šaltinis. 109 straipsniai, 16 skyrių.

Istorija

1997 m. sausio 29 d. priimtas Miškų kodeksas. Plėtojantis rinkos santykiams, buvo būtina atnaujinti miškų teisę.
2006 m. lapkričio 8 d. naująjį teisyną priėmė Rusijos Federacijos Valstybės Dūma.
2006 m. lapkričio 24 d. pritarė Rusijos Federacijos taryba.
2006 m. gruodžio 4 d. pasirašė Rusijos Prezidentas.
Jaunieji

Jaunieji – metinis pradedančiųjų lietuvių rašytojų kūrybos almanachas, ėjęs 1948 m. Kaune ir 1949–1960 m. Vilniuje.

Istorija

Almanache buvo spausdinami poezijos (Algimanto Baltakio, Vlado Grybo, Antano Jonyno, Juozo Macevičiaus, Justino Marcinkevičiaus, Vytauto Rudoko, Pauliaus Širvio), prozos (Alekso Baltrūno, Alfonso Bieliausko, Vytauto Rimkevičiaus, Kazio Sajos) kūriniai, kritikos straipsniai ir vertimai. Kn. 1, 5-12 iliustruotos jaunųjų lietuvių dailininkų kūriniais. Išėjo dvylika numerių. Leido Grožinės literatūros leidykla. Tiražas – 2000-5000 egz. Nuo 1960 m. pradėta leisti jaunųjų rašytojų kūrybos serija „Pirmoji knyga“.
Trakininkai I

Istorija

Iki 2013 m. Trakininkai I buvo kaimiškosios apylinkės centru. 2016 m. suteiktas miestelio statusas.
Sociologija

Sociologija (iš lot. socius – kompanionas ir iš graik. λόγος – mokslas) – socialinis mokslas, tiriantis ir aprašantis visuomenės struktūrines ir funkcines sąsajas. Tai yra socialinis mokslas, tiriantis ne specifines temas (kaip, pvz., politikos mokslas arba ekonomika), bet siekiantis naudojant sociologinius metodus ištirti socialinį bendruomenių ir visuomenės gyvenimą. Sociologai domisi ir atskirais socialiniais junginiais (pvz., socialinės sistemos, institucijos, grupės ir organizacijos). Jie tiria socialinius dėsnius ir procesus, kurie jungia ir skiria žmones ne tik kaip individus, bet ir kaip asociacijų, grupių ir institutų narius. Sociologijos tyrimo objektas – socialiniai ryšiai, socialinė tarpusavio sąveika, socialiniai santykiai ir jų organizavimo būdas.
Sociologijos terminą XIX a. įvedė Augustas Comte. Sociologija atsirado XIX amžiuje kaip akademinio pasaulio atsakas modernumui: sociologai tikėjosi ne tik suprasti, kas palaiko socialines grupes, bet ir sukurti priešnuodžius socialinei dezintegracijai. Sociologija labiausiai plėtojosi XX-ame a., ypač po Emilio Durheimo ir jo pasekėjų postūmio.
Šiais laikais sociologai tiria makrostruktūras, kurios sudaro visuomenės organizavimosi pagrindus, tokias kaip rasė, etniškumas, klasė arba lytis (giminė) bei tokius institutus kaip šeima; socialinius procesus, kurie parodo nukrypimus nuo tokių struktūrų arba jų irimą, įskaitant nusikalstamumą ir skyrybas; taip pat mikroprocesus, tokius kaip tarpasmeniniai santykiai.
Sociologai dažnai remiasi kiekybiniais tyrimais siekdami apibūdinti socialinių santykių pagrindus ir sukurti modelius, kurie padėtų nuspėti socialinius pokyčius ir kaip žmonės į tokius socialinius pokyčius reaguos, kitos sociologijos šakos teigia, kad kokybiniai tyrimai – tokie kaip struktūruotas interviu, grupės diskusija arba etnografiniai metodai – leidžia geriau suprasti socialinius procesus.
Jolanta Skirgailė

Biografija

J. Skirgailė yra baigusi ISM Vadybos ir ekonomikos universitetą, magistrantė. Nuo 1989 m. vadovauja Vilniaus verslo kolegijai. Ji yra šios privačios aukštosios mokyklos steigėja.
Teruelis

Istorija

Įkurtas 1176 m.
Kačergiai (Kaunas)

Istorija

Iki XX a. vid. visas kaimas įėjo į Kauno apskritį (Vandžiogalos valsčius). Vėliau rytinė kaimo dalis priskirta Kėdainių rajonui ir veikiai nunyko.